Pille kan nie kos vervang nie
JY LEES NOU Pille kan nie kos vervang nie
Wat ons van gesondheid weet, bly verander. Ons het teruggeblaai na Sarie Marais van 1 September 1954 om te sien watter raad van tóé nog geld.
Nou: Sunette Kotze, dieetkundige van Pretoria, sê: "Vleis, hoender, vis en eiers is beslis veiliger as dit teen die regte temperatuur gaargemaak word - dit vernietig skadelike bakterieë. As jy kos rou eet, maak seker dis vars en word higiënies geberg. Rou of gaar kos is egter ewe gesond. Maar pasop, as kos teen te hoë temperature gaargemaak word, vernietig dit die voedingswaarde."
Toe: 'n Mens sal nooit kos kan vervang met pille wat in al jou voedingsbehoeftes voorsien nie.
Nou: Celeste sê: "Ja, voedingsaanvullings kan nooit gesonde eetgewoontes vervang nie. Baie voedingstowwe ís in pilvorm beskikbaar. Maar daar is belangrike natuurlike stowwe in kos wat nie in pille en poeiers is nie. Daar is bewys dat dié stowwe ons kans om siek te word verlaag. Soos fitochemikalieë in vrugte en groente.
"Aanvullings is net nuttig saam met 'n gesonde dieet, wat 'n verskeidenheid kosse uit die verskillende voedselgroepe insluit. Vitamien- en mineraalaanvullings kan ook nie al jou gesondheidsprobleme oplos nie. "Meer aanvullings is ook nie altyd beter nie - dit kan selfs gevaarlik wees. Raadpleeg eers jou dokter voor jy 'n groot klomp aanvullings begin drink."
Nou: Celeste Naudé, dieetkundige van Stellenbosch, sê: "Jou liggaam het sout nodig om reg te kan funksioneer, maar te veel kan jou kans op hoë bloeddruk, hartsiektes, beroerte en niersiektes verhoog. Die verharding of vernouing van slagare hou nie regstreeks verband met jou soutinname nie. Onthou egter dat 'n kombinasie van faktore jou risiko op hierdie siektes beïnvloed.
Roosterbrood het nie minder kJ's nie
Nou: Sunette sê: "Ja, roosterbrood het nie minder kJ nie. Ongeroosterde, lae-GI-saadbrood is die gesondste: Dit laat jou meer versadig voel."